Pilt, millel on kujutatud tekst, visand, Font, valge

Kirjeldus on genereeritud automaatselt

|  |  |
| --- | --- |
| 02.12.2025 | nr 21 |

**MINISTRI MÄÄRUS**

**Justiitsministri 28. jaanuari 2016. a määruse nr 5**

**„Patendiameti põhimäärus“ muutmine**

Määrus kehtestatakse Vabariigi Valitsuse seaduse § 42 lõike 1 alusel.

Justiitsministri 28. jaanuari 2016. a määruses nr 5 „Patendiameti põhimäärus“ tehakse järgmised muudatused:

**1)** paragrahvi 6 lõige 3 tunnistatakse kehtetuks;

**2)** paragrahvi 9 täiendatakse punktiga 6 järgmises sõnastuses:

„6) intellektuaalse omandi õiguskaitse alase teadlikkuse suurendamine.“;

**3)** paragrahvi 10 täiendatakse punktiga 101 järgmises sõnastuses:

„101) tagab kvaliteedisüsteemi toimimise;“;

**4)** paragrahvi 11 lõiget 1 täiendatakse pärast sõnu „intellektuaalomandiõiguse osakond“ sõnaga „, kommunikatsiooniosakond“;

**5)** paragrahvi 13 lõike 2 punkti 11 täiendatakse pärast sõna „patente“ sõnadega „, täiendava kaitse tunnistusi“;

**6)** paragrahvi 13 lõike 41 punkt 1 sõnastatakse järgmiselt:

„1) intellektuaalse omandi õiguskaitset käsitleva info kogumine, säilitamine, töötlemine ja vahendamine;“;

**7)** paragrahvi 13 lõike 41 punkt 3 tunnistatakse kehtetuks;

**8)** paragrahvi 13 lõike 41 punkt 8 tunnistatakse kehtetuks;

**9)** paragrahvi 13 täiendatakse lõikega 42 järgmises sõnastuses:

„(42) Kommunikatsiooniosakonna põhiülesanded on:

1) avalikkuse teavitamine intellektuaalomandi kaitsmise ja kasutamise võimalustest teabeürituste, koolituste ja kampaaniate korraldamise ning hariva materjali ja veebisisu loomise kaudu;

2) osalemine rahvusvahelistes töögruppides ja võrgustikes, rahvusvaheliste organisatsioonidega info vahetamine ning nendelt tulevate teavitusülesannete täitmine;

3) meediasuhete haldamine, sealhulgas asutuse pressiteadete ja uudiste koostamine ja levitamine ning ajakirjanike päringutele vastamine;

4) Patendiameti välisveebi ja sotsiaalmeediakanalite sisu, struktuuri ja ajakohasuse eest vastutamine;

5) Patendiameti aastaraamatu, infovoldikute, esitluste ja uudiskirjade koostamine ja kujundamine;

6) ajakohase, täpse ja selge teabevahetuse tagamine avalikkuse ja koostööpartneritega;

7) Patendiameti strateegilise kommunikatsiooni koordineerimine ja hindamine;

8) Patendiameti sisekommunikatsiooni juhtimine, sealhulgas asutusesisese teabevahetuse tagamine ja sisekommunikatsioonikanalite haldamine;

9) Patendiameti töötajate kommunikatsioonialane nõustamine, asutusesiseste koolituste ja teadlikkuse suurendamise tegevuste korraldamine;

10) Patendiameti visuaalse identiteedi järjepideva ja korrektse kasutuse tagamine.“;

**10)** paragrahvi 14 teisest lausest jäetakse välja lauseosa „peadirektori asetäitja või“.

*(allkirjastatud digitaalselt)*

Liisa-Ly Pakosta

justiits- ja digiminister

*(allkirjastatud digitaalselt)*

Tiina Uudeberg

kantsler